PSICHOLOGAS

FUNKCIJOS

1. Šias pareigas einantis darbuotojas vykdo šias funkcijas:

1.1. konsultuoja:

1.1.1. taiko psichologinio konsultavimo technikas individualiai ar / ir grupėje, dirbant su mokiniais (vaikais), turinčiais bendravimo, elgesio, emocinių, tarpusavio santykių, mokymosi problemų, priklausomybių, patyrusiais traumą (išgyvenusiais netektį, tėvų skyrybas ir kitais atvejais), patyrusiais smurtą ar smurtavusiais (ne vėliau kaip per 5 darbo dienas nuo pranešimo apie smurto faktą momento), bendradarbiauja su tėvais (globėjais, rūpintojais), mokytojais ar kitais švietimo įstaigos darbuotojais ir kitais su mokinio (vaiko) ugdymu susijusiais asmenimis, teikia jiems rekomendacijas informacijos, kaupia reikalingą informaciją konsultuojamų mokinių problemoms spręsti bendradarbiaujant su mokyklos bendruomene, o esant būtinybei – su kitomis institucijomis, mokinių stebėjimo pamokų metu;

1.1.2. mokytojus ar kitus švietimo įstaigos darbuotojus, smurtavusius ar smurtą patyrusius Mokykloje;

1.1.3. ketinančius nusižudyti ar aktyvių minčių apie savižudybę turinčius, bandžiusius nusižudyti bei patyrusius artimojo savižudybę, kitas psichologines krizes išgyvenančius asmenis (suaugusius bei vaikus).

1.2. šviečia:

1.2.1. mokyklų bendruomenę vaiko raidos psichologijos, pedagoginės ir socialinės psichologijos, psichologinių problemų prevencijos klausimais, formuojant mokyklos bendruomenės ir visuomenės teigiamo požiūrio į psichologinių, asmenybės ir ugdymosi problemų turinčius mokinius (vaikus) ir jų ugdymą kartu su bendraamžiais;

1.2.2. savivaldybės bendruomenę savižudybių klausimais.

1.3. vykdo psichologinių problemų prevenciją:

1.3.1. nustato mokyklų, mokinių (vaikų) grupių psichologinių problemų prevencijos poreikį, rengia prevencines priemones bei programas, jas organizuoja ir įgyvendina, teikia pagalbą mokyklos vaiko gerovės komisijai (toliau – komisija) krizės Mokykloje metu (psichologinių krizių Mokykloje intervencija ir postvencija) įvykus savižudybei, smurto atvejui ar kt.;

1.3.2. nustato savivaldybės gyventojų psichologinių problemų prevencijos poreikį, rengia, organizuoja ir įgyvendina prevencines priemones bei programas savižudybių srityje;

1.4. rengia metodines rekomendacijas vaiko raidos psichologijos, pedagoginės ir socialinės psichologijos, psichologinių problemų prevencijos klausimais;

1.5. dalyvauja rengiant ir išbandant psichologinio vertinimo metodikas, atlieka įvairius psichologinius tyrimus;

1.6. kuruoja įstaigose dirbančius psichologus, vadovauja studento praktikai;

1.7. informuoja Tarnybos direktorių apie pastebėtą (sužinotą) smurto prieš vaiką atvejį;

1.8. tvarko ir pildo savo darbo dokumentus, vykdo direktoriaus įsakymais nustatytas funkcijas, pildo jų dokumentus ir kt.;

1.9. vykdo kitus Tarnybos direktoriaus pavedimus, susijusius su Tarnybos psichologo funkcijomis;

1.10. kelia kvalifikaciją,

1.11. funkcijas vykdo Tarnyboje ar kitoje vietoje, į ją vykstant įstaigos automobiliu.

SPECIALIEJI REIKALAVIMAI

1. Darbuotojas, einantis šias pareigas, turi atitikti šiuos specialius reikalavimus:

 2.1. psichologo profesinė kvalifikacija – psichologijos magistro laipsnis (studijų apimtis – ne mažesnė nei 240 kreditų) ar jam prilygstanti profesinė kvalifikacija (ne trumpesnių nei 5 metų nuosekliųjų studijų). Ne mažesnė kaip trejų metų psichologo darbo patirtis mokykloje;

 2.2. išmanyti ir gebėti taikyti gebėjimų vertinimo metodikas atliekant asmens psichologinį įvertinimą;

 2.3. žinoti ir gebėti taikyti Lietuvos Respublikos Konstituciją, Lietuvos Respublikos įstatymus, Lietuvos Respublikos Vyriausybės nutarimus, kitus teisės aktus, reglamentuojančius specialųjį ugdymą, Lietuvos specialiojo ugdymo sistemos išmanymas;

 2.4. tobulinti kvalifikaciją pedagoginės psichologinės tarnybos veiklos organizavimo, psichologinio konsultavimo, švietimo, vertinimo, specialiųjų poreikių nustatymo bei priskyrimo specialiųjų ugdymosi poreikių grupei klausimais ir kt.;

 2.5. mokėti dirbti ,,Microsoft Office“ paketo programomis;

 2.6. išmanyti tarnybinę etiką ir jos laikytis;

 2.7. būti nepriekaištingos reputacijos, kaip ji apibrėžta Lietuvos Respublikos švietimo įstatyme.